**রোজিকা সুঁইমার** (হাঙ্গেরীয়: Schwimmer Rózsa; ১১ সেপ্টেম্বর ১৮৭৭ – ৩ আগস্ট ১৯৪৮) হাঙ্গেরীয় বংশোদ্ভূত শান্তিবাদী, নারীবাদী, ওয়ার্ল্ড ফেডারেলিস্ট এবং নারীর ভোটাধিকার কর্মী ছিলেন। তিনি ললা ম্যাভেরিক লয়েডের সাথে ক্যাম্পেইন ফর ওয়ার্ল্ড গভর্নমেন্ট এর সহ-প্রতিষ্ঠাতা, এটি বিশ্ব শান্তিতে তার মৌলিক দৃষ্টিভঙ্গি ওয়ার্ল্ড ফেডারেলিস্ট মুভমেন্ট তৈরির দিকে পরিচালিত করে, যা বিশ শতকের প্রথম এই ধরনের ফেডারেলিস্ট সংগঠন। প্রথমবার কল্পনা করার ষাট বছর পরে, যে আন্দোলনটি তিনি তৈরি করতে সাহায্য করেছিলেন তা প্রকৃতপক্ষে আন্তর্জাতিক অপরাধী আদালত তৈরিতে অগ্রণী ভূমিকা নিয়েছিল, এটি প্রথম স্থায়ী আন্তর্জাতিক ট্রাইব্যুনাল যা যুদ্ধাপরাধ, মানবতা বিরোধী অপরাধ এবং গণহত্যার অভিযোগে অভিযুক্ত ব্যক্তিদের অভিযুক্ত করে। সুঁইমার ১৮৭৭ সালে বুদাপেস্টের একটি ইহুদি পরিবারে জন্মগ্রহণ করেন, তিনি ১৮৯১ সালে পাবলিক স্কুল থেকে স্নাতক হন। একজন দক্ষ ভাষাবিদ হিসেবে, তিনি আটটি ভাষায় কথা বলতে বা পড়তে পারতেন। তার প্রথম কর্মজীবনে, তার এমন একটি চাকরি খুঁজে পেতে অসুবিধা হয়েছিল যা জীবনধারণের জন্য তাকে ন্যূনতম মজুরি প্রদান করে এবং সেই অভিজ্ঞতা থেকে তিনি নারীদের কর্মসংস্থানের বিষয়ে সংবেদনশীল হন। কর্মজীবী ​​মহিলাদের পরিসংখ্যান প্রদানের জন্য ডেটা সংগ্রহকারী সুঁইমার আন্তর্জাতিক মহিলাদের ভোটাধিকার আন্দোলনের সদস্যদের সংস্পর্শে আসেন এবং ১৯০৪ সালের মধ্যে তিনি সংগ্রামে যুক্ত হন। তিনি হাঙ্গেরিতে প্রথম জাতীয় নারী শ্রমিক ছাতা সংগঠন এবং হাঙ্গেরীয় নারীবাদী সমিতির সহ-প্রতিষ্ঠা করেন। তিনি ১৯১৩ সালে বুদাপেস্টে আয়োজিত আন্তর্জাতিক নারী ভোটাধিকার জোটের সপ্তম সম্মেলন আয়োজনেও সহায়তা করেছিলেন।

শুরুর বছরগুলো
-------------

১৮৯০ দশকে রোজিকা সুঁইমার
রোজিকা সুঁইমারের জন্ম ১৮৭৭ সালের ১১ সেপ্টেম্বর অস্ট্রিয়া-হাঙ্গেরির বুদাপেস্টে। তিন সন্তানের মধ্যে সবচেয়ে বড়, তিনি ট্রেনসিলভেনিয়ার (বর্তমানে তিমিশোয়ারা, রোমানিয়া) তেমেসভারের একটি উচ্চ-মধ্যবিত্ত ইহুদি পরিবারে বেড়ে ওঠেন। তার বাবা ছিলেন একজন কৃষি ব্যবসায়ী, শস্য, ঘোড়া এবং অন্যান্য পণ্যের ব্যবসায় জড়িত ছিলেন, তিনি একটি পরীক্ষামূলক খামারও চালাতেন। তার মামা, লিওপোল্ড ক্যাচার ছিলেন একজন প্রখ্যাত লেখক এবং শান্তি কর্মী, যিনি সুঁইমারের উপর শক্তিশালী প্রভাব বিস্তার করেছিলেন। তিনি বুদাপেস্টে সংক্ষিপ্তভাবে প্রাথমিক বিদ্যালয়ে পড়াশোনা করেন এবং পরিবার ট্রান্সিলভেনিয়ায় চলে যাওয়ার পর একটি মঠজাতীয় স্কুলে শিক্ষিত হন। ১৮৯১ সালে পাবলিক স্কুল থেকে স্নাতক হওয়া, তিনি স্যাবাদকা (বর্তমানে সুবোটিকা) এর সঙ্গীত স্কুলে সঙ্গীত এবং ভাষা অধ্যয়ন করেন। তিনি ইংরেজি, ফরাসি, জার্মান এবং হাঙ্গেরীয় ভাষায় কথা বলতেন এবং ত্তলন্দাজ, ইতালীয়, নরওয়েজীয় এবং সুইডিশ পড়তে পারতেন, যদিও তিনি মাত্র আটটি শ্রেণিতে পড়েছিলেন। ১৮৯৩ এবং ১৮৯৪ সালে তিনি একটি ব্যবসায়িক স্কুলে সন্ধ্যাকালীন ক্লাস নেন যতক্ষণ না তার বাবার দেউলিয়া হয়ে পরিবারটিকে বুদাপেস্টে ফিরে যেতে বাধ্য হয়েছিল।

১৯১৫ সালের মহিলাদের আন্তর্জাতিক কংগ্রেস। বাম থেকে ডানে:১. লুসি থুমাইয়ান - আর্মেনিয়া, ২. লিওপোল্ডাইন কুলকা - অস্ট্রিয়া, ৩. লরা হিউজেস - কানাডা, ৪. রোজিকা সুঁইমার - হাঙ্গেরি, ৫. অনিতা অগসপার্গ - জার্মানি, ৬. জেন অ্যাডামস - মার্কিন যুক্তরাষ্ট্র, ৭. ইউজেনি হ্যানার, ৮. আলেটা জ্যাকবস - নেদারল্যান্ডস, ৯. ক্রিস্টাল ম্যাকমিলান - যুক্তরাজ্য, ১০. রোজা জেনোনি - ইতালি, ১১. অ্যানা ক্লেম্যান - সুইডেন, ১২. থোরা দাউগার্ড - ডেনমার্ক, ১৩. লুউইস কেইলহাউ - নরওয়ে

মৃত্যু এবং উত্তরাধিকার
----------------------

রোজিকা সুঁইমার ১৯৪৮ সালের ৩ আগস্ট নিউ ইয়র্ক শহরে নিউমোনিয়ায় আক্রান্ত হয়ে মারা যান। পরদিন তাকে ফার্নক্লিফ সমাধিক্ষেত্রে দাফন করা হয়। প্রথম বিশ্বযুদ্ধের আগে সময়ে তিনি হাঙ্গেরীয় নারীদের একজন অন্যতম মুখপাত্র এবং হাঙ্গেরীয় ভোটাধিকার আন্দোলনের সহ-প্রতিষ্ঠাতা হিসেবে স্মরণীয়। একবিংশ শতাব্দীর ইতিহাসবিদরা তার জীবন বিশ্লেষণ করতে শুরু করেছেন এবং তার গুরুত্ব পুনর্মূল্যায়ন করেছেন। ১৯৪০ সালে ওয়ার্ল্ড সেন্টার ফর উইমেন্স আর্কাইভস বন্ধ হওয়ার পর, সুঁইমার কাগজপত্র বিভিন্ন আর্কাইভে প্রদর্শিত হয়েছে যার মধ্যে রয়েছে মিশিগানের ডিয়ারবর্নের বেনসন ফোর্ড রিসার্চ সেন্টার, স্ট্যানফোর্ড বিশ্ববিদ্যালয়ের হুভার ইনস্টিটিউশন আর্কাইভস এবং নিউ ইয়র্ক পাবলিক লাইব্রেরির *সুঁইমার-লয়েড কালেকশন*।

তথ্যসূত্র
---------

1. 1 2  *Biographical dictionary of women's movements and feminisms in Central, Eastern, and South Eastern Europe : 19th and 20th centuries*। Internet Archive। Budapest ; New York : CEU Press/Central European University Press। ২০০৬। আইএসবিএন 978-963-7326-39-4।
2. 1 2 3  Cohen, Laurie R. (২০১০)। *Schwimmer, Rosika* (ইংরেজি ভাষায়)। Oxford University Press। আইএসবিএন 978-0-19-533468-5। ডিওআই:10.1093/acref/9780195334685.001.0001/acref-9780195334685-e-644।
3. ↑  Threlkeld, Megan (২০১৮)। ""Chaos, War, or a New World Order?" A Radical Plan for Peace and World Government in the 1930s"। *Peace & Change* (ইংরেজি ভাষায়)। **43** (4): 473–497। আইএসএসএন 1468-0130। ডিওআই:10.1111/pech.12315।
4. ↑  Cortright, David (২০০৮-০৪-২৪)। *Peace: A History of Movements and Ideas* (ইংরেজি ভাষায়)। Cambridge University Press। আইএসবিএন 978-1-139-47185-5।
5. ↑  Glasius, Marlies (২০০৬-০৩-২৯)। *The International Criminal Court: A Global Civil Society Achievement* (ইংরেজি ভাষায়)। Routledge। আইএসবিএন 978-1-134-31567-3।
6. ↑  "Rosika Schwimmer | Jewish Women's Archive"। *web.archive.org*। ২০১৬-০৬-১৩। Archived from the original on ২০১৬-০৬-১৩। সংগ্রহের তারিখ ২০২১-০৯-০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
7. 1 2 3  "Rosika Schwimmer Papers: 1890–1983" (পিডিএফ)। *web.archive.org*। ২০১৭-০৯-২১। Archived from the original on ২০১৭-০৯-২১। সংগ্রহের তারিখ ২০২১-০৯-০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
8. ↑  Hannam, June (২০০০)। *International encyclopedia of women's suffrage*। Internet Archive। Santa Barbara, Calif. : ABC-CLIO। আইএসবিএন 978-1-57607-390-2।
9. 1 2  "YIVO | Schwimmer, Rózsika"। *yivoencyclopedia.org*। সংগ্রহের তারিখ ২০২১-০৯-০৬।
10. ↑  "Hogyan lettek feministák? | Eszmélet"। *web.archive.org*। ২০১৮-০৭-০৮। Archived from the original on ২০১৮-০৭-০৮। সংগ্রহের তারিখ ২০২১-০৯-০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
11. ↑  "Index - Tudomány - A magyar feminista, akit Nobel-békedíjra is jelöltek"। *web.archive.org*। ২০১৯-০১-১২। Archived from the original on ২০১৯-০১-১২। সংগ্রহের তারিখ ২০২১-০৯-০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
12. 1 2  George Washington University (Washington, D.C.) (১৯৯০)। *American studies international: ASI ; the journal of international Americanists* (English ভাষায়)। Washington, DC। ওসিএলসি 174804642। উদ্ধৃতি শৈলী রক্ষণাবেক্ষণ: অচেনা ভাষা (link)
13. ↑  Relph, Anne Kimbell (১৯৭৯-০৪-০১)। "The World Center for Women's Archives, 1935-1940"। *Signs: Journal of Women in Culture and Society*। **4** (3): 597–603। আইএসএসএন 0097-9740। ডিওআই:10.1086/493651।
14. ↑  [Preliminary Inventory to the Rosika Schwimmer Papers, 1914–1937 "Wayback Machine"] `|ইউআরএল=` এর মান পরীক্ষা করুন (সাহায্য)। *web.archive.org*। ২০১৯-১০-২২। সংগ্রহের তারিখ ২০২১-০৯-০৬।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* পোল্যান্ড

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* রেরো (সুইজারল্যান্ড)
	+ ১
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |